ประกาศชัด! “บอริส จอห์นสัน” ลาออกตำแหน่ง “นายกอังกฤษ”
"บอริส จอห์นสัน" ประกาศลาออกจากตำแหน่ง นายกรัฐมนตรีอังกฤษ หลังจากที่รัฐมนตรีและสมาชิกผู้แทนราษฏร 60 รายลาออก กดดันไม่พอใจต่อบทบาทผู้นำ
"บอริส จอห์นสัน" ประกาศลาออกจากตำแหน่ง นายกรัฐมนตรีอังกฤษ หลังจากที่รัฐมนตรีและสมาชิกผู้แทนราษฏร 60 รายลาออก กดดันไม่พอใจต่อบทบาทผู้นำ
7 ก.ค. 2565

ผู้สื่อข่าวรายงานว่า นายบอริส จอห์นสัน นายกรัฐมนตรีอังกฤษ ประกาศลาออกจากตำแหน่งนายกรัฐมนตรีแล้ว หลังจากที่รัฐมนตรีและสมาชิกสภาผู้แทนราษฎรอังกฤษจำนวนเกือบ 60 รายประกาศลาออกจากตำแหน่งเพื่อกดดันให้นายจอห์นสันลาออก เนื่องจากไม่พอใจต่อบทบาทการเป็นผู้นำรัฐบาลของนายจอห์นสัน
อย่างไรก็ดี นายจอห์นสันระบุว่า เขาจะยังคงดำรงตำแหน่งรักษาการนายกรัฐมนตรีจนกว่าพรรคอนุรักษ์นิยมจะสามารถสรรหาผู้นำคนใหม่
โดยการประกาศลาออกจากตำแหน่งนายกรัฐมนตรีของนายจอห์นสันมีขึ้น ท่ามกลางความไม่พอใจของประชาชนและสมาชิกพรรคอนุรักษ์นิยมเกี่ยวกับการแต่งตั้งนายคริส พินเชอร์ ดำรงตำแหน่งประธานวิปรัฐบาล แม้เขาเคยมีเรื่องอื้อฉาวทางเพศ รวมทั้งการที่รัฐบาลอังกฤษจัดงานเลี้ยงสังสรรค์หลายครั้งที่บ้านพักนายกรัฐมนตรีในช่วง 2 ปีที่อังกฤษมีการประกาศมาตรการล็อกดาวน์เพื่อสกัดการแพร่ระบาดของโควิด-19